גוגו 
גוגו נולד בבית בלי אור; לאמא כובסת ואבא שיכור -; גוגו היה תינוק בר מזל; הוריו נטשוהו ברחוב בתוך סל.; את ילדותו הוא בילה בכפר נוער; בין שבועוני תקליטים וקולנוע -; וכשכל חבריו כבר יצאו עם בנות; גוגו הלך ל"תשואות ראשונות".; גוגו, גוגו, גוגו, לך לישון,; אתה תגיע למקום ראשון.; לא נעלמו פצעי הבגרות; כשגוגו קיבל את ילקוט השירות -; קצין החינוך אמר: הוא פגז -; כוכב שוב נולד בפיקוד המרכז; וכשטיפסו על גופו בשרשרת; גוגו נפל על תגלית נהדרת -; הוא לפתע גילה שגופו מאמין; בלי הבדלי דת, או גזע, או מין.; גוגו, גוגו, גוגו, לך לישון,; אתה תגיע למקום ראשון.; גוגו נסע ללונדון לתהות; על דרך כוכב בשמי הפסגות.; גוגו שינן את כל הפרטים.; חייך באנגלית שלמד בסרטים.; את הקשיים הוא נישק מן הדרך,; את הלילות הוא חילק למזכרת; ועכשיו הוא רוכב על גלים סוערים; אל המקום שמשם לא חוזרים.; גוגו,גוגו, גוגו, לך לישון -; הנה הגעת למקום ראשון.; 